CELEX: 32003R0599
Language: ro
Date: 2003-04-01 00:00:00
Title: Regulamentul (CE) nr. 599/2003 al Comisiei din 1 aprilie 2003 de modificare a Regulamentului (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare (Text cu relevanță pentru SEE)

15/Volumul 09
            
            
               RO
            
            
               Jurnalul Ofícial al Uniunii Europene
            
            
               252
            
         32003R0599
   
               L 085/15
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 599/2003 AL COMISIEI
   
   din 1 aprilie 2003
   de modificare a Regulamentului (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 223/2003 (2), în special articolul 13 a doua liniuță,
   întrucât:
   
               (1)
            
            
               Menținerea sănătății și bunăstării animalelor trebuie să se bazeze în primul rând pe prevenție, datorită unor măsuri precum selectarea corespunzătoare a raselor și a varietăților de animale, precum și unor diete echilibrate corespunzătoare.
            
         
               (2)
            
            
               Regulamentul (CEE) nr. 2092/91 impune constrângeri nutriționale precise. Necesarul de elemente esențiale, precum vitaminele, în special, trebuie asigurat prin mijloace naturale.
            
         
               (3)
            
            
               Normele armonizate privind producția animală ecologică sunt destul de recente, iar crescătorii mai pot întâmpina dificultăți în a obține animale cu capacitate de adaptare la condițiile locale și/sau la metodele de creștere adecvate și în a asigura animalelor toate elementele esențiale de care au nevoie pentru o creștere armonioasă, în special în ceea ce privește anumite vitamine liposolubile în cazul rumegătoarelor.
            
         
               (4)
            
            
               Prin urmare, este necesară o derogare prin care să se autorizeze utilizarea vitaminelor A, D și E în condiții speciale, în mod excepțional și numai pentru o perioadă de tranziție.
            
         
               (5)
            
            
               Această autorizație este însoțită de obligația statelor membre de a informa Comisia în acest sens.
            
         
               (6)
            
            
               Comitetul prevăzut la articolul 14 din Regulamentul (CEE) nr. 2092/91 nu a emis un aviz în termenul stabilit de președintele său. Comisia a trimis propunerea sa Consiliului, în conformitate cu articolul 14 al patrulea paragraf din Regulamentul (CEE) nr. 2092/91. Deoarece Consiliul nu a luat poziție în termenul de trei luni prevăzut la articolul 14 al cincilea paragraf din Regulamentul (CEE) nr. 2092/91, măsurile propuse trebuie adoptate de Comisie,
            
         ADOPTĂ PREZENTUL REGULAMENT:
   Articolul 1
   Regulamentul (CEE) nr. 2092/91 se modifică după cum urmează:
   
               (a)
            
            
               Anexa I partea B se modifică în conformitate cu punctul 1 din anexa la prezentul regulament;
            
         
               (b)
            
            
               Anexa II părțile C și D se modifică în conformitate cu punctul 2 din anexa la prezentul regulament.
            
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 1 aprilie 2003.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 31, 6.2.2003, p. 3.
   ANEXĂ
   
               1.
            
            
               Punctul 4.10 din anexa I partea B la Regulamentul (CEE) nr. 2092/91 se înlocuiește cu următorul text:
            
         
      „
      
                  4.10.
               
               
                  În cazul păsărilor de curte, formula nutrițională folosită în stadiul de îngrășare trebuie să conțină în proporție de minimum 65 % un amestec de cereale, proteaginoase și oleaginoase.
               
            ”
   
   
               2.
            
            
               Anexa II la Regulamentul (CEE) nr. 2092/91 se modifică după cum urmează:
               
                           (a)
                        
                        
                           în partea C, se adaugă punctul 2.3 după cum urmează:
                           „
                           
                                       2.3.
                                    
                                    
                                       Ouă și produse derivate utilizate pentru hrana păsărilor de curte, de preferință provenite din aceeași exploatație.
                                    
                                 ”;
                        
                     
                           (b)
                        
                        
                           partea D se modifică după cum urmează:
                           
                                       (i)
                                    
                                    
                                       la punctul 1.2, se adaugă următorul paragraf:
                                       „Prin derogare de la primul paragraf și în timpul perioadei de tranziție care se încheie la 31 decembrie 2005, autoritatea competentă din fiecare stat membru poate autoriza folosirea vitaminelor sintetice de tipul A, D și E pentru rumegătoare în măsura în care sunt îndeplinite următoarele condiții:
                                       
                                                   —
                                                
                                                
                                                   vitaminele sintetice sunt identice cu vitaminele naturale și
                                                
                                             
                                                   —
                                                
                                                
                                                   autorizația eliberată de statele membre este întemeiată pe criterii precise și este comunicată Comisiei.
                                                
                                             Producătorii pot beneficia de această autorizație numai dacă au dovedit, spre convingerea organului sau autorității de control a statului membru, că sănătatea și bunăstarea animalelor lor nu poate fi garantată fără folosirea acestor vitamine sintetice.”;
                                    
                                 
                                       (ii)
                                    
                                    
                                       la punctul 2, se adaugă următorul text:
                                       
                                                   —
                                                
                                                
                                                   „drojdii de bere”.